RESOLUCIÓN do 19 de xuño de 2024 pola que se dá publicidade ás axudas concedidas ao abeiro da Orde do 22 de decembro de 2023 (Diario Oficial de Galicia número 16, do 23 de xaneiro), pola que establecen as bases reguladoras para a concesión, en réxime de concorrencia competitiva, de subvencións a entidades locais de Galicia para o equipamento e mellora das instalacións e locais utilizados para a realización de actividades culturais, e se convocan para o ano 2024.
Consellería de Cultura, Lingua e Xuventude — III. Outras disposicións — 01/07/2024

Logo de ver as solicitudes de subvencións destinadas ao equipamento e mellora das instalacións e locais utilizados para a realización de actividades culturais polas entidades locais de Galicia e tendo en conta o cumprimento dos requisitos e trámites establecidos na Lei 9/2007, do 13 de xuño, de subvencións de Galicia; na Lei de réxime financeiro e orzamentario de Galicia, texto refundido aprobado polo Decreto lexislativo 1/1999, do 7 de outubro; no Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia; no Decreto 193/2011, do 6 de outubro, polo que se regulan especialidades nas subvencións ás entidades locais galegas, e na Lei 38/2003, do 17 de decembro, xeral de subvencións.
Tras finalizar a tramitación establecida nos artigos 8, 9, 10 e 11 da orde de convocatoria para as solicitudes presentadas, realizouse o procedemento de exame e valoración destas, consonte os criterios establecidos no artigo 15 da orde de convocatoria.
A competencia para resolver estas axudas corresponde á persoa titular da Consellería de Cultura, Educación, Formación Profesional e Universidades segundo o establecido no artigo 17 da convocatoria, na actualidade Consellería de Cultura, Lingua e Xuventude, con motivo da aprobación da nova estrutura das consellerías, establecida nos decretos 48/2024, pola que se establecen os órganos superiores e de dirección da Xunta de Galicia, e 49/2024, pola que se fixa a estrutura orgánica das consellerías da Xunta de Galicia.
En consecuencia, e atendendo á proposta de resolución definitiva elevada pola Dirección Xeral de Cultura a partir do informe da Comisión de Valoración creada ao abeiro do artigo 14 da orde de convocatoria,
Conceder as axudas sinaladas no anexo I ás entidades locais de Galicia para o equipamento e mellora das instalacións e locais utilizados para a realización de actividades culturais, por importe de 500.000,00 €, con cargo á aplicación orzamentaria 43.03.432B.760.0 dos orzamentos xerais da Comunidade Autónoma de Galicia para o ano 2024.
As entidades subvencionadas a que fai referencia esta resolución deberán acreditar a documentación xustificativa dos proxectos subvencionados antes do 30 de novembro do ano 2024, de acordo co establecido no artigo 23.1 da orde de convocatoria.
As solicitudes non incluídas nesta resolución entenderanse denegadas ou desestimadas.
Cómpre notificarlles ás persoas interesadas esta resolución, de acordo co disposto no artigo 40 da Lei 39/2015, do 1 de outubro, do procedemento administrativo común das administracións públicas.
Contra esta resolución poderá interpoñerse recurso de reposición ante o mesmo órgano que ditou o acto, no prazo dun mes desde a súa notificación, de acordo co disposto no artigo 123 da Lei 39/2015, do 1 de outubro, do procedemento administrativo común das administracións públicas, ou directamente recurso contencioso-administrativo ante o Tribunal Superior de Xustiza de Galicia, no prazo de dous meses contado desde o día seguinte ao da súa notificación, de conformidade co establecido na Lei 29/1998, reguladora da xurisdición contencioso-administrativa. No caso de optar polo recurso de reposición, non se poderá interpoñer recurso contencioso-administrativo ata que sexa resolto o recurso de reposición.
Santiago de Compostela, 19 de xuño de 2024